
Parlamentul  României

Camera  Deputaţilor
Comisia pentru sănătate  şi familie
              Nr. 4c-8 /185/ 23  septembrie 2014                        

BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege pentru modificarea şi completarea Legii farmaciei nr.266/2008 , trimis  Comisiei pentru sănătate şi familie pentru examinare pe fond, în procedură de urgenţă,  cu adresa nr. PLx 435/2014 din 17 septembrie 2014.

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,
Rodica NASSAR

Parlamentul  României

Camera  Deputaţilor
Comisia pentru sănătate  şi familie
                                                                       Nr. 4c-8/185/ 23  septembrie 2014
R A P O R T 

asupra proiectului de Lege pentru modificarea şi completarea Legii farmaciei nr.266/2008
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru sănătate şi familie a fost sesizată,  prin adresa nr.PL-x 435 din 17 septembrie 2014, cu dezbaterea pe fond , în procedură de urgenţă,  a proiectului de Lege pentru modificarea şi completarea Legii farmaciei nr.266/2008  .
Senatul a adoptat proiectul de lege în şedinţa din 17 septembrie 2014.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

La întocmirea raportului, Comisia a avut în vedere avizul favorabil al Consiliului Legislativ nr.949/27.08.2014, , precum şi punctul de vedere al Ministerului Sănătăţii nr.NB 7698/22.09.2014.
Proiectul de lege are ca obiect de reglementare modificarea şi completarea Legii farmaciei nr.266/2008  propunându-se prelungirea termenului privind menţinerea criteriului demografic impus la înfiinţarea farmaciilor.

 În raport de obiectul şi conţinutul său, proiectul de lege face parte din categoria legilor ordinare.
 La lucrările Comisiei pentru sănătate şi familie  din data de 22 septembrie 2014,  au participat 18 deputaţi din totalul de 19 membri.  
La dezbateri a participat, în conformitate cu prevederile art.55 din Regulamentul Camerei Deputaţilor, domnul Alin Iulian Ţucmeanu, secretar de stat şi domnul Răzvan Vulcănescu, subsecretar de stat în cadrul Ministerului Sănătăţii      

 Raportul comisiei  a fost adoptat cu majoritate de voturi.

  Având în vedere cele prezentate mai sus, Comisia pentru sănătate şi familie propune plenului Camerei Deputaţilor adoptarea proiectului de Lege pentru modificarea şi completarea Legii farmaciei nr.266/2008, cu amendamentele prezentate în anexă.

                    PREŞEDINTE,                                                                                                         SECRETAR,

                  Rodica NASSAR                                                                                                          Florin Buicu

Întocmit,

Gheorghe Marinescu – şef birou

Cristina Bologan – consilier parlamentar

ANEXA

I. AMENDAMENTE ADMISE
	Nr. crt.
	Legea farmaciei nr.266/2008
	Text Senat
	Text propus de Comisie

(autorul amendamentului)
	Motivarea

amendamentelor propuse

	1. 
	
	Titlul Legii

Lege pentru modificarea şi completarea Legii farmaciei nr.266/2008

	Nemodificat.
	

	2. 
	
	Art.I. – Legea farmaciei nr.266/2008, republicată în Monitorul Oficial al României, Partea I, nr.448 din 30 iunie 2009, cu modificările ulterioare, se modifică şi se completează după cum urmează: 


	Nemodificat.
	

	3. 
	„Art. 2. -  (1) Farmacia comunitară asigură asistenţa farmaceutică a populaţiei prin următoarele activităţi:
 a)eliberarea la preţul cu amănuntul a medicamentelor care se acordă pe bază de prescripţie medicală;
b)eliberarea la preţul cu amănuntul, în conformitate cu prevederile legale, a medicamentelor fără prescripţie medicală;
c)prepararea medicamentelor magistrale şi oficinale sau a altor produse de sănătate;
d)eliberarea medicamentelor de uz veterinar;
e)vânzarea de produse cosmetice, produse parafarmaceutice, dispozitive şi aparatură medicală de uz individual şi consumabile pentru acestea, suplimente alimentare şi alimente cu destinaţie specială, plante anodine şi produse pe bază de plante anodine, produse de puericultura, articole destinate întreţinerii igienei personale, echipamente, materiale sau produse destinate protecţiei ori îmbunătăţirii sănătăţii, produse pentru protecţia împotriva bolilor cu transmitere sexuală sau cu acţiune contraceptivă, produse homeopate, produse destinate aromaterapiei, alte produse destinate utilizării în unele stări patologice;
f)informarea şi consilierea pacienţilor privind utilizarea corectă şi raţională a medicamentelor şi întreţinerea stării de sănătate;
g)testarea unor parametri biologici cu aparatură destinată utilizării individuale de către pacienţi, precum şi administrarea de vaccinuri numai în condiţiile prevăzute prin ordin al ministrului sănătăţii.

(2)Farmaciile comunitare, farmaciile cu circuit închis şi drogheriile deţin şi eliberează numai medicamente cu autorizaţie de punere pe piaţă, eliberată conform legii.

(3)În farmaciile comunitare şi drogherii este interzisă utilizarea tehnicii de vânzare cu autoservire pentru medicamentele de uz uman sau veterinar. 

(4)Distribuţia cu amănuntul a medicamentelor se face numai prin farmacii, oficine locale de distribuţie şi drogherii.

(5)Este interzisă eliberarea medicamentelor de uz uman prin farmaciile veterinare.
(6)Farmacia comunitară participă la programe şi campanii de promovare şi ocrotire a sănătăţii populaţiei, în conformitate cu competenţele profesionale ale personalului acesteia.

(7)Eliberarea medicamentelor se face numai cu amănuntul, cu excepţia medicamentelor eliberate prin farmaciile cu circuit închis şi a produselor destinate truselor de urgenţă, impuse prin lege
___


	1. Articolul 2 se modifică şi va avea  următorul cuprins:

„Art.2.-
(1)
Farmacia comunitară asigură asistenţa farmaceutică a populaţiei prin următoarele activităţi:


a)
eliberarea la preţul cu amănuntul a medicamentelor care se acordă pe bază de prescripţie medicală;


b)
eliberarea la preţul cu amănuntul, în conformitate cu prevederile legale, a medicamentelor fără prescripţie medicală;


c)
prepararea medicamentelor magistrale şi oficinale sau a altor produse de sănătate;

d)
eliberarea medicamentelor de uz veterinar;

e)
vânzarea de produse cosmetice, produse parafarmaceutice, dispozitive şi aparatură medicală de uz individual şi consumabile pentru acestea, suplimente alimentare şi alimente cu destinaţie specială, plante anodine şi produse pe bază de plante anodine, produse de puericultura, articole destinate întreţinerii igienei personale, echipamente, materiale sau produse destinate protecţiei ori îmbunătăţirii sănătăţii, produse pentru protecţia împotriva bolilor cu transmitere sexuală sau cu acţiune contraceptivă, produse homeopate, produse destinate aromaterapiei, alte produse destinate utilizării în unele stări patologice;

f)
informarea şi consilierea pacienţilor privind utilizarea corectă şi raţională a medicamentelor şi întreţinerea stării de sănătate;

g)
testarea unor parametri biologici cu aparatură destinată utilizării individuale de către pacienţi, precum şi administrarea de vaccinuri numai în condiţiile prevăzute prin ordin al ministrului sănătăţii.

(2)
Farmaciile comunitare, oficinele locale de distribuţie, farmaciile din unităţile medicale aflate în structura ministerelor cu reţea medicală proprie şi drogheriile deţin şi eliberează, cu amănuntul, numai medicamente cu autorizaţie de punere pe piaţă, eliberată conform legii; farmaciile cu circuit închis, farmaciile şi oficinele locale de distribuţie din sistemul penitenciar deţin şi eliberează, numai medicamente cu autorizaţie de punere pe piaţă, eliberată conform legii.
(3)
În farmaciile comunitare, oficinele locale de distribuţie, farmaciile din unităţile medicale aflate în structura ministerelor cu reţea medicală proprie, drogherii, farmaciile şi oficinele locale de distribuţie din sistemul penitenciar, este interzisă utilizarea tehnicii de vânzare cu autoservire pentru medicamentele de uz uman sau veterinar.
(4)
Este interzisă eliberarea medicamentelor de uz uman prin farmaciile veterinare.

(5)
Farmacia comunitară participă la programe şi campanii de promovare şi ocrotire a sănătăţii populaţiei, în conformitate cu competenţele profesionale ale personalului acesteia.

(6)
Vânzarea şi eliberarea medicamentelor se fac numai cu amănuntul, cu excepţia medicamentelor eliberate prin farmaciile cu circuit închis, a medicamentelor care, potrivit reglementarilor legale, sunt destinate truselor de urgenţă, precum şi a medicamentelor destinate unei unităţi medicale autorizate. Excepţie fac farmaciile şi oficinele locale de distribuţie din sistemul penitenciar unde, conform reglementărilor interne, se realizează eliberarea medicamentelor, produselor parafarmaceutice, consumabile şi alte produse destinate asigurării asistenţei medicale pentru deţinuţi, conform legislaţiei execuţional penale.
(7)
Vânzarea şi/sau eliberarea medicamentelor care se acordă pe bază de prescripţie medicală se face numai în sediul cu activitate sau punctul de lucru al farmaciilor comunitare, oficinelor locale, farmaciilor cu circuit închis, farmaciilor din unităţile medicale aflate în structura ministerelor cu reţea medicală proprie, farmaciilor şi oficinelor locale de distribuţie din sistemul penitenciar.
(8)
Vânzarea şi eliberarea medicamentelor care se acordă fără prescripţie medicală, prin intermediul sistemului online se fac de către farmaciile comunitare şi drogherii, în condiţiile stabilite prin ordin al ministrului sănătăţii.”


	1. La articolul 2 alineatele (2), (3) şi (7) se modifică şi vor avea  următorul cuprins:

Se elimină.
(2)
Nemodificat.
(3)
Nemodificat.
Se elimină.
Se elimină.

Nemodificat.

Devine alin.(7)

2. La articolul 2, după alineatul (7) se introduce un nou alineat , alineatul (8) cu următorul cuprins:
Nemodificat.
Se elimină. 

Autor: dl.dep.Florin Buicu ( Grup Parlamentar al PSD )

	Aceasta completare risca sa genereze probleme semnificative atat in ceea ce priveste comertul cu amanuntul al medicamentelor (din punct de vedere al calitatii si sigurantei medicamentelor), cat si in ceea ce priveste comunicarea si publicitatea la medicamente – ambele cu impact negativ asupra operatorilor din sistem si, in special, asupra pacientilor din Romania.


	4. 
	„Art. 3. - (1)Înfiinţarea, organizarea şi funcţionarea farmaciilor cu circuit închis din spitale sau din alte unităţi în care este necesară existenţa unei farmacii cu circuit închis se stabilesc prin norme de aplicare a prezentei legi, aprobate prin ordin al ministrului sănătăţii.

(2)În condiţiile stabilite prin ordin al ministrului sănătăţii, asistenţa farmaceutică din spital poate fi externalizată farmaciilor comunitare.”

	2. Articolul 3 se modifică şi va avea următorul cuprins:
„Art.3.-
(1)
Condiţiile privind înfiinţarea, organizarea şi funcţionarea farmaciilor cu circuit închis se stabilesc prin ordin al ministrului sănătăţii.
(2)
În condiţiile stabilite prin ordin al ministrului sănătăţii, asistenţa farmaceutică din spital poate fi externalizată farmaciilor comunitare.
(3)
Condiţiile privind înfiinţarea, organizarea şi funcţionarea farmaciilor din unităţile medicale, aflate în structura ministerelor cu reţea medicală proprie, farmaciilor şi oficinelor locale de distribuţie din sistemul penitenciar, se stabilesc prin ordin comun al ministrului sănătăţii şi al ministrului ministerului în structura căruia este organizată şi funcţionează o reţea medicală proprie.”

	Pct.2 devine pct.3.
Nemodificat.
	Prin renumerotare.

	5. 
	___
	3. După articolul 5 se introduce un nou articol, art.51, cu următorul cuprins:
„Art.51.-
Publicitatea activităţilor farmaceutice, procedurile şi criteriile de avizare de către Ministerul Sănătăţii a materialelor publicitare, precum şi normele procedurale referitoare la publicitatea activităţilor farmaceutice se adoptă prin ordin al ministrului sănătăţii.”


	Se elimină.
Autor: dl.dep.Florin Buicu ( Grup Parlamentar al PSD )

	Se propune renuntarea la introducerea art. 51, referitor la reglementarea publicitatii si a materialelor publicitare, aceasta fiind deja reglementata prin Legea Sanatatii nr. 95/2006. Totodata, modalitatea de promovare a medicamentelor este detaliata in Ghidul pentru evaluarea publicitatii medicamentelor de uz uman, emis de ANMDM.

	6. 
	„Art. 10. -  (2) Pentru obţinerea autorizaţiei de funcţionare prevăzute la art. 8 alin. (1), solicitantul depune următoarele documente:
a)cererea-tip;
b)contractul de muncă sau dovada exercitării profesiei în formă liberală, pentru o normă întreagă cu durata timpului de lucru de 8 ore, pentru farmacistul-şef al unităţii, şi certificatul de membru al Colegiului Farmaciştilor din România, eliberat în condiţiile legii, însoţit de certificatul profesional curent, emis de Colegiul Farmaciştilor din România;
c)fişele de atribuţii ale farmaciştilor, avizate de Colegiul Farmaciştilor din România;
d)actul constitutiv al societăţii comerciale prevăzute la art. 6 alin. (1);
e)copia certificatului de înregistrare a societăţii la oficiul registrului comerţului;
f)certificatul constatator emis de oficiul registrului comerţului, care atestă înregistrarea ca punct de lucru a spaţiului destinat farmaciei comunitare sau, după caz, a sediului social cu activitate, pentru care se solicită autorizarea;
g)schiţa şi datele privind localul unităţii;
h)lista privind dotarea cu mobilier, ustensile şi aparatură;
i)dovada încadrării în prevederile art. 12 alin. (1) şi (2);
j)dovada achitării taxei prevăzute la art. 43 pentru autorizare, mutare, preschimbare sau orice altă modificare în autorizaţia de funcţionare a farmaciilor.”

	4. La articolul 10, alineatul (2) se modifică şi va avea următorul cuprins:
„(2)
Pentru obţinerea autorizaţiei de funcţionare prevăzute la art.8 alin.(1), solicitantul depune următoarele documente:
a)
cererea-tip;
b)
contractul de muncă sau dovada exercitării profesiei în formă liberală, pentru o normă întreagă cu durata timpului de lucru de 8 ore, pentru farmacistul-şef al unităţii, şi certificatul de membru al Colegiului Farmaciştilor din România, eliberat în condiţiile legii, însoţit de certificatul profesional curent, emis de Colegiul Farmaciştilor din România, în copie certificată, pentru conformitate cu originalul;
c)
fişele de atribuţii ale farmaciştilor, avizate de Colegiul Farmaciştilor din România;
d)
actul constitutiv al societăţii prevăzute la art.6 alin.(1), în copie certificată, pentru conformitate cu originalul;
e)
certificatul de înregistrare a societăţii la Oficiul registrului comerţului, în copie certificată, pentru conformitate cu originalul;
f)
certificatul constatator emis de Oficiul registrului comerţului, care atestă înregistrarea ca punct de lucru a spaţiului destinat farmaciei comunitare sau, după caz, a sediului social cu activitate, pentru care se solicită autorizarea;
g)
schiţa în care să fie prezentate suprafeţele încăperilor şi certificată de reprezentantul legal al solicitantului, întocmită conform modelului stabilit prin ordin al ministrului sănătăţii;
h)
documentul care atestă dreptul de folosinţă asupra spaţiului cu destinaţie unitate farmaceutică;
i)
lista privind dotarea cu mobilier, ustensile şi aparatură;
j)
dovada încadrării în prevederile art.12 alin.(1);
k)
dovada achitării taxei prevăzute la art.43 pentru autorizare, mutare, preschimbare sau orice altă modificare în autorizaţia de funcţionare a farmaciilor.”
	Nemodificat.
	

	7. 
	„Art. 19. - (1)Mutarea sediului unei farmacii comunitare se comunică Ministerului Sănătăţii şi colegiilor teritoriale.”

	5. La articolul 19, alineatul (1) se modifică şi va avea următorul cuprins:
„Art.19.- (1)
Mutarea sediului social cu activitate sau a punctului de lucru al farmaciei comunitare se comunică Ministerului Sănătăţii şi colegiilor farmaciştilor teritoriale.”
	Nemodificat.
	

	8. 
	„Art.19. - (3) Dispoziţiile prezentului articol se aplică şi farmaciilor comunitare înfiinţate conform prevederilor art. 12 alin. (2).”

	6. La articolul 19, alineatul (3) se abrogă.
	Nemodificat.
	

	9. 
	„Art. 20. - Mutarea sediului se poate face numai cu respectarea condiţiilor prevăzute la art. 12 alin. (1). Până la data de 31 decembrie 2010 inclusiv, farmaciile comunitare înfiinţate în condiţiile art. 12 alin. (2) se pot muta numai în aceleaşi condiţii.”

	7. Articolul 20 se modifică şi va avea următorul cuprins:

„Art.20.-
(1)
Mutarea sediului social cu activitate sau a punctului de lucru al farmaciei comunitare se poate face numai cu respectarea condiţiilor prevăzute la art.12 alin.(1).
(2)
Prevederile alin.(1) nu se aplică în cazul în care mutarea sediului cu activitate sau a punctului de lucru al farmaciei comunitare se face în aceeaşi localitate.”
	Nemodificat.
	

	10. 
	„Art. 42. Dispoziţiile art. 12 se aplică până la data de 31 decembrie 2014 inclusiv.”


	8. Articolul 42 se modifică şi va avea următorul cuprins:

„Art.42. -
Dispoziţiile art.12 se aplică până la data de 30 septembrie 2015 inclusiv.”


	8. Articolul 42 se abrogă.
Autor: dl.dep.Florin Buicu. ( Grup Parlamentar al PSD )

	Se propune eliminarea in totalitate a dispozitiilor art 42 privind data limita aplicabila pentru respectarea criteriului demografic.

	11. 
	___
	Art.II. - Legea farmaciei nr.266/2008, republicată în Monitorul Oficial al României, Partea I, nr.448 din 30 iunie 2009, cu modificările ulterioare, precum şi cu modificările şi completările aduse prin prezenta lege se va republica, dându-se textelor o nouă numerotare.
	Nemodificat.
	


În urma dezbaterilor nu au fost înregistrate amendamente respinse.

